जंगलात विभाग फील्ड वर्कर्स की भूख हड़ताल जारी
वनविभाग के सामने जंगलात विभाग फील्ड वर्कर्स यूनियन की भूख हड़ताल का क्रम बुधवार को तीसरे दिन भी जारी रहा, भूख हड़ताल पर आज जसवीर सिंह जंगीराणा जीवन सिंह बठिंडा भूख हड़ताल पर बैठे।
प्रदेश प्रधान जसवीर सिंह सीरा ने कहा कि वे लंबे समय से अपनी मांगें पूरा करवाने के लिए विभाग सरकार से आग्रह करते रहे हैं लेकिन कोई सुनवाई होने पर उन्हें सड़कों पर उतरना पड़ा है। उन्होंने चेतावनी दी कि सभी वर्कर्स को पक्के करने सहित सभी मांगें मानने तक उनका संघर्ष जारी रहेगा। जंगलात विभाग के कर्मचारियों के संघर्ष का समर्थन करते सीटू के प्रांतीय नेता कामरेड सतपाल भारती ने कहा कि विभाग को आंखों से ओझल किया जाए। कुलविंद्र खेत मजदूर यूनियन के कामरेड हरबंस सिंह बठिंडा, एनएफएल वर्कर्स यूनियन के हंसराज राय, ग्रामिक्स सीमेंट फैक्ट्री के बलकार सिंह तथा सीटू के साथ संबंधित संगठनों ने संघर्ष का पुरजोर समर्थन का ऐलान किया।
भूख हड़ताल पर बैठे जंगलात विभाग के कर्मी।
बठिंडा| लोकजनशक्ति पार्टी के ट्रेड यूनियन विंग लोक जनशक्ति मजदूर सभा (जेएमएस) बीएसएनएल बठिंडा की तरफ अपनी मांगों को लेकर संजय सिंह, राजविंद्र सिंह, जसविंद्र सिंह, गुरमेल सिंह की अगवाई में शुरू किया आंदोलन बीएसएनएल के जीएस, अमृत गर्ग, महेंद्र पाल डीटी पुरुषोत्तम कुमार डीटी द्वारा वर्करों की सारी मांगों मान लेने के आश्वासन के बाद खत्म कर दिया गया है। वर्करों ने 15 हजार रुपये वेतन देने, सारी गजटेड छुट्टियां लागू करने, बोनस हर साल यकीनी बनाने लेबर एक्ट को सख्त करवाने के लिए भूख हड़ताल शुरू की थी। कर्मचारियों की मांगें माने जाने पर उनमें खुशी है। इस मौके पर बलदेव सिंह मोची, जनरल सचिव लोजपा, सुखदेव सिंह प्रधान जनशक्ति मजदूर सभा एल एनएल, बाबू राम, रामदेव, रिक्कू, विजय, सुखमंदर सिंह, राज सिंह, मोदन सिंह, अश्वनी, विनोद कुमार, अजयपाल मौजूद थे।
hin_Deva hin_Deva hin_Deva hin_Deva hin_Deva